Nafarroako Parlamentuko Mahaiak, 2018ko otsailaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, berotegi efektuko gasen murrizketaren bilakaerari buruzkoa, murrizketa hori S3-Espezializazio Adimendunerako Estrategiaren barruko oparotasunaren, bizi-kalitatearen eta jasangarritasunaren sei helburu nagusietan jaso baitzen.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko otsailaren 19an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Guzmán Garmendia Pérez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Osoko Bilkuran ahoz erantzun dakion:

Nafarroako Gobernuko lehendakariak 2016ko azaroan aurkeztu zituen Nafarroako Espezializazio Adimendunaren Estrategiaren (S3) 24 erronkak, sei arlo ekonomiko lehenetsiei loturik; besteak beste, ingurumenaren eta osasunaren arloko gaiak.

Hartara, sei adierazle ezarri ziren, oparotasunaren, bizi-kalitatearen eta jasangarritasunaren arloko helburu handiak gainbegiratuko ziren, horietako bat izaki berotegi-efektuko gasen emisioak % 40 murriztea 1990eko balioekin alderatuta –garai hartan eskuragarri zegoen datua % 22,8koa zen–, eta S3an 2020rako helburu gisa ezarrita % -20; esan bezala, 40 puntu gutxiago.

Nafarroako Gobernuak zer balorazio egiten du berotegi efektuko gasen murrizketaren bilakaerari buruz, murrizketa hori S3-Espezializazio Adimendunerako Estrategiaren barruko oparotasunaren, bizi-kalitatearen eta jasangarritasunaren sei helburu nagusietan jaso baitzen?

Iruñean, 2018ko otsailaren 14an.

Foru parlamentaria: Guzmán Garmendia Pérez